
TAARIFA KWA UMMA
Utangulizi:

Awali ya yote tusimame dakika moja ya ukimya kuwakumbuka wahanga wa mauji yaliyofanywa
na serikali kupitia vyombo vya dola Arusha tarche 5 Januari 2011 wakati wa maandamano ya
kudai haki pamoja na wote waliotangulia mbele ya haki mwaka 2011 mpaka 2012 kutokana na
sababu mbalimbali ikiwemo ajali, maafa na vifo vya kawaida vya viongozi na wananchi
mbalimbali.

Tarche 4 Disemba 2011 Sekretariati ya chama imeanza kikao chake cha kwanza kwa mwaka
2012 chini ya uenyekiti wa Katibu Mkuu kupokea taarifa kuhusu hali ya siasa na mwelekeo taifa
na chama katika mwaka mpya.

Sekretariati ya chama imefanya maamuzi mbalimbali kuhusu masuala ya kiutendaji ya chama na
kuandaa mapendekezo ya masuala mbalimbali ya kisera. Aidha, Katika kuendelea kutekeleza
maazimio ya kikao cha kamati kuu cha tarehe 20 Novemba 2011 chama kimefanya mabadiliko
katika Kurugenzi ya Habari na Uenezi na kumteua John Mnyika kuwa Mkurugenzi, na kuwateua
Erasto Tumbo kuwa Afisa Mwandamizi wa Kitengo cha Uenezi na Tumaini Makene kuwa Afisa
Mwandamizi wa Kitengo cha Habari.

Chama hakijaridhishwa na mwelekeo wa taifa kisiasa, kiuchumi na kijamii katika mwaka 2011
na imeazimia kuitisha mkutano wa kamati kuu ya chama kuanzia tarehe 22 Januari 2012 ambapo
pamoja na mambo mengine utapokea taarifa maalum ya hali ya siasa na kufanya maamuzi juu ya
hatua za haraka za kusimamia uwajibikaji serikalini kwa maslahi ya umma kwenye mambo
yafuatayo;

[image: image2.jpg](i) Kipaumbele kikuu cha kisiasa cha taifa na chama kwa mwaka 2012 ni kuboresha
mchakato wa mabadiliko ya Katiba ili Tanzania iwe na Katiba mpya na bora.

(ii) Kipaumbele  kikuu cha taifa na chama kiuchumi ni kunusuru uchumi wa nchi na
kupunguza ongezeko la kupanda kwa gharama za maisha kwa wananchi na haswa
mfumko wa bei na kuongeza uzalishaji.

(iii) Kipaumbele kikuu cha Kijamii ni kushughulikia vyanzo vya migogoro katika maeneo
mbalimbali badala ya kukabiliana na matokeo haswa migogoro ya ardhi na kukuza

Barabara za uhakika zinapatikana .
Mwelekeo wa Siasa:

Chama hakijaridhishwa na uwajibikaji katika serikali kwa umma ikiwa miaka minne imepita
tangu kutolewa hadharani kwa Orodha ya Mafisadi (List of Shame) Septemba 15 mwaka 2007.

Chama kilitarajia kwamba mwaka 2011 ulikuwa wa kukamilisha uchunguzi na uchukuaji wa
hatua dhidi ya wahusika katika kashfa mbalimbali ili kurejesha utamaduni wa uwajibikaji.
Badala yake serikali imeendelea kuahirisha kuchukua hatua kamili serikalini, Bungeni na hata
ndani ya chama chenyewe.

Katika kipindi cha mwaka 2011 pamejitokeza tena ufisadi mwingine katika ngazi mbalimbali na
utamaduni umekuwa ni ule ule wa maazimio kupitishwa ikiwemo na Bunge bila utekelezaji wa
haraka wa serikali na hatua stahiki za kinidhamu na kisheria kuchukuliwa kwa wahusika.

Katika Hotuba yake kwa Taifa tarehe 31 Disemba 2011 Rais Jakaya Kikwete hakuzungumzia
hatua ambazo serikali yake imefikia katika kushughulikia mafisadi ikiwemo kuhusu hatua
ambazo alipaswa kuchukua kufuatia maazimio ya Bunge. Hali hii ni kwamba, serikali na CCM
imeelemewa na ufisadi na wameshindwa kuchukua hatua kwa kuwa ufisadi umejikita katika
mfumo mzima unaowagusa pia viongozi waandamizi katika chama na serikali hivyo namna
pekee ya kusimamia uwajibikaji ni kwa kuunganisha nguvu za wananchi katika kutetea rasilimali
za taifa.

Aidha, kufuatia hatua za kisiasa na kijamii za chama na wadau za kuunganisha nguvu ya umma
kwa njia mbalimbali; serikali ilikubali kuanzisha mchakato wa kufanya mabadiliko ya katiba.
Izingatiwe kwamba katika Hotuba yake ya mwisho wa mwaka 2010 Rais Kikwete alitangaza
kuunda tume bila sheria na hatimaye kufanya mabadiliko kwa kutumia vyombo vya kikatiba vya
sasa. Baada ya msukumo wa CHADEMA na wadau wengine kutaka mchakato wa katiba
uongozwe kwa sheria maalum itayoweka mfumo wa vyombo husika ndipo serikali ikakubali
kupeleka muswada Bungeni.




[image: image3.jpg]Hata hivyo, haikuwa dhamira ya serikali toka mwanzo kuweka utaratibu bora wa kisheria wa
kusimamia mchakato wa katiba mpya muswada huo uliwasilishwa kwa hati ya dharura,
ukapingwa na kambi ya upinzani na wadau wengine, hatua iliyoisukuma serikali kuiondoa hati
ya dharura lakini ikaendeleza hodhi ile ile katika upitishwaji wa muswada tarehe 18 Novemba
2011 na hatimaye kusainiwa na Rais tarehe 29 Novemba 2011.

Hatujaridhika na kauli ya Rais Kikwete “kuwa ndani ya robo ya kwanza ya mwaka ujao uundaji
wa Tume ya Katiba utakuwa umekamilika” kwa kuwa kauli hiyo haisemi chochote kuhusu haja
va sheria ya mabadiliko ya katiba ya mwaka 2011 kufanyiwa marckebisho makubwa kwenye
Mkutano wa Bunge unaotarajiwa kuanza tarche 31 Januari 2012 kabla ya vyombo vinavyohusika
na mchakato wa katiba havijaanza kuundwa na kufanya kazi.

Tunahimiza chama nchi nzima kuendelea kutekeleza maazimio ya kamati kuu ya chama ya
tareche 20 Novemba 2011 kuhusu mchakato wa mabadiliko ya katiba na waraka namba 3 wa
Katibu Mkuu wa chama kuhusu sheria ya mabadiliko ya katiba ya mwaka 2011. Tunahimiza
viongozi wote wa chama na wa kuchaguliwa kupitia. CHADEMA kuendelea kushirikiana na
wadau kutoa elimu kwa umma kupitia mikutano na njia nyinginezo juu ya mapungufu ya sheria
husika na haja ya mabadiliko kufanyika kabla ya vyombo kwa mujibu wa sheria kuanza kazi
yake.

Mwelekeo wa Uchumi:

Tumesikitishwa na hali tete na mwelekeo mbovu wa uchumi wa nchi yetu na kupanda kwa
gharama ya maisha kwa wananchi kunakoendelea kusababishwa na pamoja na mambo mengine
mfumuko wa bei na thamani ya shilingi kutokuwa imara .Hali hii sio tu ni tishio kwa maisha ya
wananchi bali pia kwa usalama wa nchi kwa ujumla.

Na haswa ikizingatia kwamba Rais Kikwete hakueleza hatua thabiti na za haraka za serikali
katika kukabiliana na hali hii kwenye hotuba yake tarehe 31 Disemba 2011. Badala yake
ameendeleza utaratibu ule ule wa hotuba zake za kuorodhesha visingizio vya nje vya uchumi wa
dunia bila kuweka mkazo katika kueleza hatua za kuinua uchumi wa ndani pamoja na kulinda
wananchi dhidi ya misukosuko ya nje.

Pia, tunaitahadharisha serikali juu ya mkakati unaoendelea wa kukabiliana na hali hii kwa
kuongeza malipo kwa baadhi ya viongozi waandamizi kama wabunge kukabiliana na ugumu wa
maisha huku yenyewe serikali ikiikabili hali hiyo kwa kupandisha bei ya huduma za msingi
zinazotolewa na taasisi zake huku ukimuacha mwananchi kwenye mazingira ya kipato kile kile
wakati sekta ya umma ikiungana na sekta binafsi kupandisha bei za bidhaa na huduma. Hali hii
ikiaachwa iendelee itakuza pengo la wenye nacho na wasionacho katika taifa na wakati huo huo
itaongeza zaidi gharama za maisha kwa wananchi hususani wa kipato cha chini tofauti na ahadi
ya Rais Kikwete na CCM ya kuleta maisha bora kwa kila mtanzania.

[image: image4.jpg]Aidha, Serikali ilipaswa kueleza ukweli wananchi kuhusu hali mbaya ya kifedha ambayo
inalikabili taifa hivi sasa kwa kupungua kwa mapato ya ndani na ya nje ukilinganisha na bajeti
iliyopitishwa na kufafanua mkakati wa kuongeza uzalishaji na kupunguza matumizi ya serikali.

Tutawasilisha taarifa maalum kuhusu mapendekezo ya hatua za kuchukuliwa na chama pamoja
na viongozi wa kuchaguliwa hususani wabunge ili kuweza kuzingatia masuala husika katika kazi
za chama na za kuwakilisha wananchi.

Tunatarajia kwamba serikali ya CCM itazingatia mwito huu na kuwasilisha mpango maalum
katika mkutano wa Bunge unaonza tarehe 31 Januari 2011 na kama sehemu ya utekelezaji wa
mpango huo utafanya mapitio ya bajeti za Wizara zote za Serikali kwa kuzingatia maoni
yaliyotolewa na Kambi ya Upinzani Bungeni. Pia, tunatarajia serikali kama ilivyofanya kwa
suala la Katiba Mpya itazingatia hoja toka kwenye ilani ya CHADEMA ya mwaka 2010 kuhusu
hatua ambazo serikali inapaswa kuchukua katika kuinua uchumi wa nchi na kupunguza gharama
za maisha kwa wananchi kwa kushirikiana na sekta binafsi na kuongeza uzalishaji.

Mwelekeo wa Jamii:

Tumezingatia kwamba pamoja na ahadi za kila mwaka za serikali bado mwelekeo wa kuboresha
huduma za msingi za kijamii hususani elimu, afya, maji na nyinginezo miaka 50 baada ya uhuru
haulingani na umri wa taifa na rasilimali ambazo nchi inazo.

Aidha, tunatambua kwamba kuna ongezeko la migogoro ya kijamii katika taifa ambayo serikali
badala ya kushughulikia vyanzo vya migogoro hiyo inashughulikia matokeo na hivyo
kuendeleza migogoro zaidi.

Tumebaini kwamba mtizamo wa Serikali katika kushughulikia migogoro katika mwaka 2011
umesukumwa na maelezo ya Rais Kikwete ya mwishoni mwa mwaka 2010 kwamba: “Najua
wapo baadhi ya wanasiasa na vyama vya siasa ambavyo vimepanga mikakati ya kuendeleza
malumbano ya uchaguzi na kutaka Watanzania waishi kama vile nchi ipo kwenye kampeni za
uchaguzi.Wamepanga wakati wote kutafuta jambo au hata kuzua jambo ili kuwachochea
wananchi waichukie Serikali. Wamepanga kuchochea migomo vyuoni na maandamano ya
wananchi mara kwa mara.”

Katika hali hii madai ya haki za kisiasa, kiuchumi na kijamii ya raia na makundi mbalimbali ya
kijamii yamekuwa yakishughulikiwa na Serikali na mara nyingine kwa maclekezo ya CCM
kama vile ni msukumo wa CHADEMA na viongozi wake na hatimaye badala ya serikali
kushughulikia madai ya msingi imekuwa ikiwashughulikia wanaotoa madai hayo au matokeo ya
madai hayo badala vyanzo vya madai hayo.





[image: image5.jpg]Tunaitaka CCM, serikali na vyombo vya dola kubadilika kwenye mwaka 2012 ili kuepusha nchi
kuingia katika malumbano na migogoro ya kijamii na badala yake watimize ahadi kuhusu
huduma za jamii kama ambavyo waliahidi katika ilani yao ya uchaguzi.

Hatujaridhika na hatua za serikali katika kushughulikia migogoro ya ardhi kati ya wakulima na
wafugaji, serikali na umma, na wananchi na wawekezaji katika maeneo mbalimbali yenye
rasilimali za kilimo, misitu, madini na nyinginezo.

Chama Kimesikitishwa pia na namna ambavyo serikali inashughulikia matatizo ya wanafunzi na
migomo katika Vyuo Vikuu na tumeagiza Baraza la Vijana wa CHADEMA (BAVICHA)
kufuatilia kwa karibu hali hiyo na kuchukua hatua zinazostahili na kuwasilisha taarifa kwa
chama kwa ajili ya hatua zaidi.

Hitimisho:

Tunatoa rai kwa umma watanzania na wanachama kutambua kwamba katika kusimamia
vipaumbele vya kisiasa, kiuchumi na kijamii vya taifa na chama; CHADEMA kimejipanga
kutimiza wajibu wa chama mbadala na chama kikuu cha upinzani nchini katika mwaka 2012

kwenye vyombo vya uwakilishi ambavyo tuna wajumbe wa kuchaguliwa na katika ngazi
mbalimbali za chama.

Aidha, pamoja na kutumia mikutano ya maamuzi ya kiserikali na kichama tunawajulisha
watanzania kwamba chama kitaendelea kutumia pia njia nyingine zote za kidemokrasia ili
kuunganisha umma katika kuwezesha uwajibikaji na kuchochea maendeleo.

Hivyo, wananchi watarajie CHADEMA kuendelea na ziara kuanzia mapema mwaka huu katika
kwa ukamilifu katika mwaka 2011 kwa mujibu wa ratiba itayotangazwa na kamati kuu ya
chama. Aidha, tunaendelea na maandalizi kwa ajili ya ushiriki mzito wa chama katika chaguzi
mbalimbali za marudio zilizojitokeza na zitakazoendelea kujitokeza katika ngazi mbalimbali.

Pia, pamoja na kuunganisha umma kuhamasisha demokrasia na maendeleo kwa maslahi ya taifa;
mwaka 2012 ni mwaka wa kuanza kwa uchaguzi mkuu wa ndani ya chama kuanzia ngazi ya
msingi, matawi na kuendelea mpaka uchaguzi wa ngazi ya taifa utakapofanyika mwaka 2013
kwa ajili ya kujenga oganizesheni thabiti ya chama nchi nzima.

Hivyo, tunahimiza wanachama na wapenzi wa chama nchi nzima kuwasiliana na ngazi zao za
chama kwa ajili ya kupata maelezo kuhusu waraka namba moja na namba mbili wa katibu mkuu
wa mwaka 2011 kuhusu uchaguzi wa ndani ya chama ili kuweza kushiriki katika kutimiza
wajibu huu muhimu kwa chama na kwa taifa.




[image: image6.jpg]Aidha, izingatie kuwa masuala mahususi ya kisekta kuhusu hali ya taifa kiuchumi, kisiasa na
kijamii yataendelea kufanyiwa kazi na kurugenzi mbalimbali za chama kwa upande wa chama na
mawaziri vivuli kwa upande wa hatua za kibunge na za kiserikali.

Nimalize kwa kuwatakia heri ya mwaka 2012 na kuwaomba watanzania muendelee kuiunga
mkono CHADEMA kwa hali na mali kwa mustakabali mwema wa taifa letu,

"

Dr Wilbroad Slaa

Katibu Mkuu

CHADEMA




